Ukrų valsčius

Ukrų valsčius () – valsčius pietvakarių Latvijoje, Žiemgaloje, Duobelės savivaldybėje, už 58 km į pietvakarius nuo Jelgavos. Centras – Ukrai. Per valsčių tekančios upės: Cerpainė, Dabikenė, Tėrvetė ir Svėpainė.

 Istorija 
Ukrai ir jų apylinkės yra viena iš teritorijų, kurias Latvija gavo sudarius 1921 m. Lietuvos ir Latvijos sienos sutartį. Mainais Lietuva gavo Palangos kraštą.

Valsčius įkurtas 1921 m. 1935 m. jo plotas buvo 46,5 km², jame gyveno 1047 gyventojai, iš kurių 79 % buvo latviai.Latvijas pagasti. Enciklopēdija. Rīga : A/S Preses nams. 2001—2002. ISBN 9984-00-412-0. 1945 m. valsčiuje įkurtos Ražos ir Ukrų apylinkės, o 1949 m. valsčius panaikintas. Ukrų apylinkė priklausė Aucės (1949–1959 m.) ir Duobelės (po 1959 m.) rajonams. Prie Ukrų buvo prijungta Ražos apylinkė. 1977 m. dalis Ukrų apylinkės buvo prijungta prie Bėnės ir Bukaišių apylinkių.Okupētās Latvijas administratīvi teritoriālais iedalījums. Latvijas Valsts arhīvu ģenerāldirekcija. Rīga, 1997. ISBN 9984-9256-0-9 1990 m. apylinkė reorganizuota į valsčių. 2009 m. Ukrų valsčius buvo prijungtas prie Aucės savivaldybės. 2021 m. Aucės savivaldybė prijungta prie Duobelės savivaldybės.

 Gyvenvietės 
Didžiausios gyvenvietės yra Ukrai, Snikerė ir Vilkaliai.

 Šaltiniai 

Kategorija:Ukrų valsčius